Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 547

3. A munkaterület rövid, jellemző leírása A mentálhigiénés asszisztens emelt szintű szakképzettségű — szociális, egészségügyi, pedagógiai vagy közművelődési — alap (humán) szakmájára ráépülő, mentálhigiénés ismeretekkel és szemlélettel rendelkező szakember, aki elsősorban a prevenció (a lelki egészségvédelem, az egészségkultúra, az egészségnevelés, az egészséggondozás) területén fejti ki tevékenységét. Közreműködik a lelki egészséget veszélyeztető egyéni, családi, közösségi, szervezeti problémák feltárásában, megoldásában és az ehhez szükséges források felderítésében. Részt vesz az egészségkultúrára nevelés egészséglélektani és felvilágosító feladatainak végrehajtásában. Elősegíti az egyéni és közösségi mentálhigiénés módszerek és technikák alkalmazását, az adekvát egészségmegőrző életmódprogramok megvalósítását. Különböző típusú: egészségügyi, szociális, gyermekjóléti, gyermekvédelmi, oktatási, közművelődési, igazságügyi, bűnüldözési, büntetés-végrehajtási intézményekben; fegyveres erőknél és rendészeti szerveknél; önkormányzati, munkaügyi és társadalombiztosítási hivatalokban; munkaszervezetek humánpolitikai és szervezetfejlesztő részlegeiben; egyházi és karitatív szervezetek egészségügyi és szociális szolgálatainál fejti ki tevékenységét. E szakképesítés gyógyító és pszichoterápiás tevékenység végzésére nem jogosít. A mentálhigiénés asszisztens preventív munkája során végzett jellemző tevékenységek:

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes